作者：柳永
词牌/韵律：女冠子

paragraphs: 火云初布。
迟迟永日炎暑。
浓阴高树。
黄鹂叶底，羽毛学整，方调娇语。
薰风时渐动，峻阁池塘，芰荷争吐。
画梁紫燕，对对衔泥，飞来又去。
想佳期、容易成辜负。
共人人、同上画楼斟香醑。
恨花无主。
卧象床犀枕，成何情绪。
有时魂梦断，半窗残月，透帘穿户。
去年今夜，扇儿扇我，情人何处。